CELEX: 32014R0504
Language: sl
Date: 2014-05-15 00:00:00
Title: Izvedbena uredba Komisije (EU) št. 504/2014 z dne 15. maja 2014 o spremembi Izvedbene uredbe (EU) št. 540/2011 glede pogojev za registracijo aktivne snovi rastlinska olja/olje citronele  Besedilo velja za EGP

16.5.2014   
            
            
               SL
            
            
               Uradni list Evropske unije
            
            
               L 145/28
            
         IZVEDBENA UREDBA KOMISIJE (EU) št. 504/2014
   z dne 15. maja 2014
   o spremembi Izvedbene uredbe (EU) št. 540/2011 glede pogojev za registracijo aktivne snovi rastlinska olja/olje citronele
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1), ter zlasti člena 13(2)(c) in člena 78(2) Uredbe,
   ob upoštevanju naslednjega:
   
               (1)
            
            
               Aktivna snov rastlinska olja/olje citronele je bila z Direktivo Komisije 2008/127/ES (2) vključena v Prilogo I k Direktivi Sveta 91/414/EGS (3) v skladu s postopkom iz člena 24b Uredbe Komisije (ES) št. 2229/2004 (4). Odkar je Uredba (ES) št. 1107/2009 nadomestila Direktivo 91/414/EGS, se ta snov šteje za registrirano v skladu z navedeno uredbo in je na seznamu v delu A Priloge k Izvedbeni uredbi Komisije (EU) št. 540/2011 (5).
            
         
               (2)
            
            
               V skladu s členom 25a Uredbe (ES) št. 2229/2004 je Evropska agencija za varnost hrane (v nadaljnjem besedilu: Agencija) 16. decembra 2011 Komisiji predložila svoje stališče o osnutku poročila o pregledu rastlinskih olj/olja citronele (6). Agencija je svoje mnenje o rastlinskih oljih/olju citronele sporočila tudi prijavitelju. Komisija je prijavitelja pozvala, naj predloži pripombe na osnutek poročila o pregledu rastlinskih olj/olja citronele. Države članice in Komisija so osnutek poročila o pregledu in mnenje Agencije pregledale v Stalnem odboru za prehranjevalno verigo in zdravje živali ter 3. oktobra 2013 pripravile končno različico poročila o pregledu v obliki poročila Komisije o pregledu rastlinskih olj/olja citronele.
            
         
               (3)
            
            
               Potrjeno je, da se aktivna snov rastlinska olja/olje citronele šteje za registrirano v skladu z Uredbo (ES) št. 1107/2009.
            
         
               (4)
            
            
               V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj je treba spremeniti pogoje za registracijo. Zlasti je primerno zahtevati dodatne potrditvene informacije.
            
         
               (5)
            
            
               Prilogo k Izvedbeni uredbi (EU) št. 540/2011 bi bilo zato treba ustrezno spremeniti.
            
         
               (6)
            
            
               Državam članicam bi bilo treba zagotoviti čas za spremembo ali preklic registracij fitofarmacevtskih sredstev, ki vsebujejo rastlinska olja/olje citronele.
            
         
               (7)
            
            
               Za fitofarmacevtska sredstva, ki vsebujejo rastlinska olja/olje citronele in pri katerih države članice odobrijo prehodno obdobje v skladu s členom 46 Uredbe (ES) št. 1107/2009, bi moralo to obdobje poteči najpozneje osemnajst mesecev po začetku veljavnosti te uredbe.
            
         
               (8)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) št. 540/2011
   Del A Priloge k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 2
   Prehodni ukrepi
   Države članice v skladu z Uredbo (ES) št. 1107/2009 po potrebi spremenijo ali prekličejo obstoječe registracije fitofarmacevtskih sredstev, ki vsebujejo rastlinska olja/olje citronele kot aktivno snov, do 5. decembra 2014.
   Člen 3
   Prehodno obdobje
   Morebitno prehodno obdobje, ki ga države članice odobrijo v skladu s členom 46 Uredbe (ES) št. 1107/2009, je čim krajše, izteče pa se najpozneje 5. decembra 2015.
   Člen 4
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. maja 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 309, 24.11.2009, str. 1.
   
      (2)  Direktiva Komisije 2008/127/ES z dne 18. decembra 2008 o spremembi Direktive Sveta 91/414/EGS zaradi vključitve nekaterih aktivnih snovi (UL L 344, 20.12.2008, str. 89).
   
      (3)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
   
      (4)  Uredba Komisije (ES) št. 2229/2004 z dne 3. decembra 2004 o določitvi nadaljnjih podrobnih pravil za izvajanje četrte faze delovnega programa iz člena 8(2) Direktive Sveta 91/414/EGS (UL L 379, 24.12.2004, str. 13).
   
      (5)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
   
      (6)  Sklep o strokovnem pregledu ocene tveganja za pesticide z aktivno snovjo rastlinska olja/olje citronele. EFSA Journal (2012); 10(2):2518. [42 str.] doi:10.2903/j.efsa.2012.2518 Na voljo na spletu: www.efsa.europa.eu/efsajournal.
   
      PRILOGA
      V delu A Priloge k Izvedbeni uredbi (EU) št. 540/2011 se vrstica 240 o aktivni snovi rastlinska olja/olje citronele nadomesti z naslednjim:
      
         
                     Št.
                  
                  
                     Splošno ime,
                     identifikacijska številka
                  
                  
                     Ime po IUPAC
                  
                  
                     Čistost
                  
                  
                     Uveljavitev
                  
                  
                     Veljavnost registracije
                  
                  
                     Posebne določbe
                  
               
                     „240
                  
                  
                     rastlinska olja/olje citronele
                     št. CAS 8000-29-1
                     št. CIPAC 905
                  
                  
                     Olje citronele je kompleksna mešanica kemijskih snovi.
                     Glavne sestavine so:
                     
                                  
                              
                              
                                 Citronellal (3,7-dimethyl-6-octenal)
                              
                           
                                  
                              
                              
                                 Geraniol ((E)-3,7-dimethyl-2,6-octadien-1-ol)
                              
                           
                                  
                              
                              
                                 Citronellol (3,7-dimethyl-6-octan-2-ol)
                              
                           
                                  
                              
                              
                                 Geranyl acetate (3,7-dimethyl-6-octen-1yl acetate).
                              
                           
                  
                     Vsota naslednjih nečistoč ne sme presegati 0,1 % tehničnega materiala: metil evgenola in metil-izoevgenola.
                  
                  
                     1. september 2009
                  
                  
                     31. avgust 2019
                  
                  
                     DEL A
                     Registrira se lahko samo kot herbicid.
                     DEL B
                     Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu olja citronele (SANCO/2621/2008) in zlasti dodatka I in II h končni različici poročila, ki jo je pripravil Stalni odbor za prehranjevalno verigo in zdravje živali.
                     Pogoji uporabe po potrebi vključujejo ukrepe za zmanjšanje tveganja.
                     V tej celoviti oceni morajo biti države članice zlasti pozorne na:
                     
                                 —
                              
                              
                                 zaščito izvajalcev, delavcev, drugih navzočih in prebivalcev ter zagotoviti, da je v pogojih uporabe po potrebi predpisana uporaba ustrezne osebne zaščitne opreme,
                              
                           
                                 —
                              
                              
                                 zaščito podtalnice, kadar se aktivna snov uporablja na območjih z občutljivimi tlemi,
                              
                           
                                 —
                              
                              
                                 tveganje za neciljne organizme.
                              
                           Prijavitelj predloži potrditvene informacije o:
                     
                                 (a)
                              
                              
                                 tehničnih specifikacijah;
                              
                           
                                 (b)
                              
                              
                                 podatkih za primerjavo primerov naravne izpostavljenosti rastlinskim oljem/olju citronele, metil evgenolu in metil izoevgenolu v zvezi z izpostavljenostjo zaradi uporabe rastlinskih olj/olja citronele kot fitofarmacevtskega sredstva. Ti podatki zajemajo izpostavljenost ljudi ter izpostavljenost neciljnih organizmov;
                              
                           
                                 (c)
                              
                              
                                 oceni izpostavljenosti podtalnice morebitnim metabolitom rastlinskih olj/olju citronele, zlasti metil evgenolu in metil izoevgenolu.
                              
                           Prijavitelj Komisiji, državam članicam in Agenciji navedene informacije predloži do 30. aprila 2016.“